Az Ügynökség hatásköre

Célok — A 2014/927/EU bizottsági végrehajtási határozattal módosított 2013/770/EU bizottsági végrehajtási határozat alapján az Ügynökség kapta feladatául az egyes uniós programok irányításával kapcsolatos végrehajtási feladatok elvégzését. Ilyen programok a 2014–2020-as fogyasztóvédelmi program, a 2014–2020-as közegészségügyi program, a 2000/29/EK irányelv és a 882/2004/EK rendelet hatálya alá tartozó, az élelmiszer-biztonsági képzésre vonatkozó intézkedések, valamint a belső piacon és harmadik országokban végrehajtott, mezőgazdasági termékek megismertetésével és promóciójával kapcsolatos intézkedések. — Az Ügynökség irányítja a következő programok és fellépések fennmaradó intézkedéseinek végrehajtását is: a 2008–2013-as közegészségügyi program, a 2007–2013-as fogyasztóvédelmi program, a 882/2004/EK rendelet, a 2000/29/EK irányelv, a C(2012) 1548 határozat és az 1905/2006/EK rendelet hatálya alá tartozó, élelmiszer-biztonsági képzésre vonatkozó intézkedések, valamint az 1025/2012/EU rendelet hatálya alá tartozó, az Ügynökség, illetve az Európai Szövetség a Fogyasztók Képviseletének Összehangolására a Szabványosításban (ANEC) nevű szervezet által aláírt utolsó működési támogatási megállapodás. — A 2013. december 17-i 2013/770/EU végrehajtási határozatával az Európai Bizottság létrehozta a Fogyasztó-, Egészség- és Élelmiszerügyi Végrehajtó Ügynökséget (CHAFEA), amely a 2014. január 1-jével kezdődő és 2024. december 31-én végződő időszakra az Egészség- és Fogyasztóügyi Végrehajtó Ügynökség helyébe lépett és annak jogutódjává vált. A 2014. december 17-i 2013/770/EU (módosított) bizottsági végrehajtási határozat ezután új nevet adott a CHAFEA-nak: Fogyasztó-, Egészség-, Élelmiszerügyi és Mezőgazdasági Végrehajtó Ügynökség. — Ebből következően az ebben a mellékletben a Fogyasztó-, Egészség- és Élelmiszerügyi Végrehajtó Ügynökségre történő minden utalást 2015. január 1-jétől az újonnan létrehozott, az EAHC jogutódjaként működő Fogyasztó-, Egészség-, Élelmiszerügyi és Mezőgazdasági Végrehajtó Ügynökségre (CHAFEA) történő utalásnak is kell tekinteni. Feladatok Az Ügynökség felelős a programokhoz kötődő következő feladatokért, amint azt mind a létrehozó jogszabály, mind a legutóbb 2014. december 17-én és 19-én módosított hatáskör-átruházási okirat előírja. a) Program-végrehajtási feladatok: i. a programvégrehajtás néhány vagy minden szakaszának, illetve a projektciklus szakaszainak irányítása a következőkre nézve: a 2014–2020-as fogyasztóvédelmi program, a 2014–2020-as közegészségügyi program, a 2000/29/EK irányelv, a 882/2004/EK rendelet és a C(2014) 1269 határozat hatálya alá tartozó, az élelmiszer-biztonsági képzésre vonatkozó intézkedések, valamint az 1144/2014/EU rendelet hatálya alatt a belső piacon és harmadik országokban végrehajtott, mezőgazdasági termékek megismertetésével és promóciójával kapcsolatos intézkedések, továbbá a 2008–2013-as közegészségügyi program, a 2007–2013-as fogyasztóvédelmi program, a 2000/29/EK irányelv, a 882/2004/EK rendelet, az 1905/2006/EK rendelet és a C(2012) 1548 határozat hatálya alá tartozó, élelmiszer-biztonsági képzésre vonatkozó intézkedések, valamint az 1025/2012/EU rendelet hatálya alá tartozó, az ANEC-kel aláírt megállapodás. Ezzel kapcsolatban az Ügynökség feladata a projektek figyelemmel kísérése, a szükséges ellenőrzések és visszafizettetési eljárások végrehajtása, valamint a 966/2012/EU, Euratom rendelet értelmében a bevételekre és a kiadásokra vonatkozó költségvetés-végrehajtási feladatok ellátása, különösen az alábbiaké: — támogatások odaítélése és az ebből következő megállapodás vagy határozat kezelése, így a támogatás-odaítélési eljárások elindításához és lezárásához szükséges műveletek elvégzése is; — közbeszerzési eljárások lefolytatása és a kapcsolódó szerződések kezelése, így a közbeszerzési eljárások elindításához és lezárásához szükséges műveletek elvégzése is; — a 966/2012/EU, Euratom rendelet szerinti versenyek meghirdetéséhez és díjak odaítéléséhez szükséges valamennyi művelet elvégzése; ii. az 1144/2014/EU rendelet hatálya alatt a belső piacon és harmadik országokban végrehajtott, mezőgazdasági termékek megismertetésével és promóciójával kapcsolatos intézkedések keretében egyszerű programok esetén a következő végrehajtási feladatok elvégzése: — a munkaprogramokban meghatározott pályázati felhívások előkészítése és közzététele; — információs anyag készítése a potenciális kedvezményezettek számára; — a pályázatok elbírálásának előkészítése, így a szakmai bírálók kiválasztása is; — a pályázatok fogadása és elfogadhatóságuk ellenőrzése; — ellenőrzés a kizárási kritériumok alapján és a pályázatok értékelése; — az elutasított, illetve a sikeres pályázók tájékoztatása. b) Támogatás nyújtása a programvégrehajtáshoz, különösen az alábbiak: — adatok gyűjtése, feldolgozása és terjesztése, különös tekintettel az összes olyan információ összeállítására, elemzésére és a Bizottságnak való eljuttatására, amelyre szükség van az uniós programok és intézkedések megvalósításának irányításához, valamint az Unió, a tagállamok, illetve nemzetközi szervezetek más programjaival történő együttműködés előmozdításához; — segítségnyújtás a program hatásának értékeléséhez és az intézkedések tényleges piaci hatásának figyelemmel kíséréséhez; — hálózatkezelés és -irányítás, szem előtt tartva a célközönséget (kedvezményezettek, címzettek, projektek, szereplők); — ülések, szemináriumok és előadások szervezése; képzés szervezése; a Bizottság saját, mezőgazdasági termékekre vonatkozó tájékoztatási és promóciós kampányának szervezése; — segítségnyújtás tanulmányok és értékelések, különösen a programvégrehajtás éves, illetve félidős értékelésének elkészítéséhez; — javaslatok készítése a Bizottság számára a program végrehajtásáról és jövőbeli fejlesztéséről; — tájékoztatási műveletek tervezése és végrehajtása; — átfogó adatok szolgáltatása a kontrollokkal és a felügyelettel kapcsolatban; — részvétel a munkaprogramok és finanszírozási határozatok előkészítő munkálataiban.